জিয়া অরফানেজ ট্রাস্ট মামলায় পাঁচ বছরের দণ্ডপ্রাপ্ত বিএনপি চেয়ারপারসন ও সাবেক প্রধানমন্ত্রী খালেদা জিয়াকে ওকালতনামা পৌঁছে দিয়েছেন তার আইনজীবীরা। মঙ্গলবার দুপুরে আইনবিষয়ক সম্পাদক অ্যাডভোকেট সানাউল্লাহ মিয়াসহ চার আইনজীবী কারা কর্তৃপক্ষের মাধ্যমে তিনটি ওকালতনামা পৌঁছে দেন। তবে খালেদা জিয়ার সঙ্গে দেখা করার সুযোগ পাননি তারা। এছাড়া অন্য কোনো স্বজন বা দলীয় নেতাদেরও কারা ফটক এলাকায় দেখা যায়নি।